《九日南山》
宋代·万某

南山何峨峨，群峰秀色聚。
朝晖与夕霭，无□□去住。
徘徊九折与，萦曲一川注。
悬岩置屋少，□穴亦可度。
苍然老楠木，几阅风霜斁。
孙枝长□许，老干未肯仆。
昔年重九日，来者必三顾。
题诗刻峭壁，皆欲寄□□。
念我独何人，今日追故步。
凌晨出南门，风雨怯行路。
不惮登涉难，恐失此日故。
造物亦随人，晴明送日暮。
徐行两柏间，杯盘共草具。
宾僚不鄙我，笑语露情愫。
他时傥再来，莫指桃源误。

作者简介：万某，失名。宁宗庆元间知巴州（清道光《巴州志》卷五）。